stanford-oval/wikipedia huggingface dataset:
אסטוניה באירוויזיון 2024
לפני האירוויזיון > Eesti Laul 2024 > מופעים > גמר

הגמר התקיים ב-17 בפברואר 2024 באולם הקרח טונדיראבה בטאלין. חברי השופטים הבין-לאומיים היו ויליאם לי אדמס (מייסד Wiwibloggs), אולה טפולם (פרשן אירוויזיון של DR), סהלין (זמרת שוודית שייצגה את אסטוניה באירוויזיון 2002), יוליאן גוטיירז, אנדרו רוג'רס, אנלי פיבו (מנחת אירוויזיון 2002), הנקה רמס וליאם קלארק. במופע הגמר הופיעה אליקה מילובה, נציגת המדינה באירוויזיון 2023, בדווטרס, HND, גייבוי טטריס, אלרין טיט, מוטקו טייקו, פורון לארוסדוטיר וארופ.
| סדר | אמן | שיר | שופטים> הצבעות | שופטים> נקודות | קהל> הצבעות | קהל> נקודות | סך הכול | מיקום |
| --- | --- | --- | --- | --- | --- | --- | --- | --- |
| 1 | בראדר אפולו | "Bad Boy" | 43 | 3 | 413 | 1 | 4 | 10 |
| 2 | קרלוס אוקארדה | "Never Growing Up" | 54 | 6 | 634 | 2 | 8 | 6 |
| 3 | אוורט אנד דה טו דראגונס | "Hold Me Now" | 43 | 4 | 806 | 3 | 7 | 7 |
| 4 | אנט וייקמה | "Serotoniin" | 63 | 7 | 2,945 | 6 | 13 | 5 |
| 5 | אולי | "My Friend" | 74 | 12 | 7,384 | 10 | 22 | 1 |
| 6 | דניאל לוי ויינאלאס | "Over the Moon" | 43 | 5 | 4,040 | 8 | 13 | 4 |
| 7 | אודו סף ושרה מוריי | "Still Love" | 33 | 1 | 1,179 | 5 | 6 | 8 |
| 8 | פיטר פודר | "Korra veel" | 33 | 2 | 1,092 | 4 | 6 | 9 |
| 9 | 5מינוסט ופולופ | "(Nendest) narkootikumidest ei tea me (küll) midagi" | 67 | 8 | 16,740 | 12 | 20 | 2 |
| 10 | נלה-ליס ואייקסו | "Käte ümber jää" | 69 | 10 | 3,152 | 7 | 17 | 3 |
| פילוג הצבעות השופטים> סדר | פילוג הצבעות השופטים> שיר | פילוג הצבעות השופטים> ליאן קלארק | פילוג הצבעות השופטים> ויליאם לי אדמס | פילוג הצבעות השופטים> אנלי פיבו | פילוג הצבעות השופטים> הנקה רמס | פילוג הצבעות השופטים> יוליאן גוטיירז | פילוג הצבעות השופטים> אולה טפולם | פילוג הצבעות השופטים> פורון לארוסדוטיר | פילוג הצבעות השופטים> אנדרו רוג'רס | פילוג הצבעות השופטים> סהלין | פילוג הצבעות השופטים> סך הכל |
| --- | --- | --- | --- | --- | --- | --- | --- | --- | --- | --- | --- |
| 1 | "Bad Boy" | 5 | 7 | 4 | 8 | 1 | 3 | 1 | 8 | 6 | 43 |
| 2 | "Never Growing Up" | 12 | 6 | 6 | 4 | 3 | 6 | 4 | 5 | 8 | 54 |
| 3 | "Hold Me Now" | 3 | 3 | 2 | 3 | 8 | 2 | 5 | 10 | 7 | 43 |
| 4 | "Serotoniin" | 8 | 8 | 7 | 5 | 6 | 10 | 10 | 7 | 2 | 63 |
| 5 | "My Friend" | 7 | 10 | 8 | 10 | 10 | 12 | 3 | 4 | 10 | 74 |
| 6 | "Over the Moon" | 2 | 5 | 12 | 6 | 7 | 4 | 2 | 1 | 4 | 43 |
| 7 | "Still Love" | 6 | 1 | 3 | 1 | 4 | 7 | 6 | 2 | 3 | 33 |
| 8 | "Korra veel" | 1 | 2 | 1 | 7 | 2 | 5 | 7 | 3 | 5 | 33 |
| 9 | "(Nendest) narkootikumidest ei tea me (küll) midagi" | 10 | 12 | 5 | 12 | 12 | 1 | 8 | 6 | 1 | 67 |
| 10 | "Käte ümber jää" | 4 | 4 | 10 | 2 | 5 | 8 | 12 | 12 | 12 | 69 |
| אמן | שיר | קהל | מיקום |
| --- | --- | --- | --- |
| 5מינוסט ופולופ | "(Nendest) narkootikumidest ei tea me (küll) midagi" | 26,422 | 1 |
| נלה-ליס ואייקסו | "Käte ümber jää" | 5,014 | 3 |
| אולי | "My Friend" | 12,494 | 2 |
לפני האירוויזיון > קידום

בהתאם לתקנות האירוויזיון, האוסרות על הכנסת סימנים מסחריים לשירים המתחרים, נמחק האזכור ב-"(Nendest) narkootikumidest ei tea me (küll) midagi" של מותג החטיפים של המותג "לייס". לקראת התחרות, אישרו 5מינוסט ופולופ את השתתפותן במסיבת האירוויזיון של ברצלונה ב-6 באפריל, במסיבת האירוויזיון של לונדון ב-7 באפריל ובמסיבת האירוויזיון הנורדית בסטוקהולם ב-14 באפריל.
באירוויזיון

טאנל פדאר (תמונה ימנית, למטה בצד שמאל), דייב בנטון (תמונה ימנית, למטה בצד ימין) ו-2XL (תמונה ימנית, למעלה), זוכי אירוויזיון 2001, שנערך בקופנהגן שבדנמרק. להקת אורבן סימפוני (משמאל), נציגת אסטוניה לאירוויזיון 2009, שנערך במוסקבה שברוסיה. היא דורגה במקום השישי. יחד הם נבחרו להופיע בסרטון הגלויה של אסטוניה באירוויזיון 2024.
על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-28 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌אסטוניה שובצה לחלקו השני של חצי הגמר השני, שנערך ב-9 במאי.
לאחר שפורסמו כל השירים המתחרים לתחרות של 2024 נקבע סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אסטוניה הופיעה כמדינה ה-13, אחרי בלגיה ולפני ישראל.
שני חצאי הגמר והגמר שודרו באסטוניה בערוץ ETV עם פרשנות באסטונית מפי מרקו רייקופ, בערוץ ETV+ עם פרשנות ברוסית מפי אלכסנדר גובוטוס ויוליה קלנדה, וכן גם ב-ETV2 הנגיש עם פרשנות בשפת הסימנים האסטונית. בנוסף, לקראת התחרות ארגן ERR פעם נוספת את התוכנית Eurovisiooni laulud, שנערכה מ-31 במרץ ועד ל-5 במאי 2024. היא הוגשה על ידי טניס נינמטס וגרטה קולד. לאורך התוכנית סקר פאנל שהורכב מחברי תאגיד השידור האסטוני ומאנשי ציבור את שירי אירוויזיון 2024. לבסוף, נבחרו השירים של אוסטריה, אירלנד, איטליה, אוקראינה, נורווגיה וקפריסין כטובים ביותר בתחרות. ERR שיתף פעולה עם DR הדני, תאגיד השידור השוודי, ARD הגרמני, BBC הבריטי, ČT הצ'כי, RÚV האיסלנדי, פראנס טלוויזיון, NRK הנורווגי ו-Yle הפיני בשידור התוכנית ABBA – Against the Odds לרגל יום השנה החמישים לניצחון הראשון של שוודיה באירוויזיון: "Waterloo" של אבבא.
ה"גלויות" הן קטעי וידאו קצרים בני 40 שניות, שמוקרנים במהלך שידור הטלוויזיה ותכליתם לאפשר מעבר חלק ככל הניתן בין שיר לשיר בעיצובה השונה של הבמה. לקראת אירוויזיון 2024 הוחלט כי נושא ה"גלויות" השנתי יהיה שני שירי עבר מכל מדינה. לאחר הקרנת שני השירים הנבחרים הוצג וידאו קצר על הנציג העכשווי של אותה המדינה, שצולם על ידו במצב סלפי. אסטוניה בחרה להציג את טאנל פדאר, דייב בנטון ו-2XL, שזכו באירוויזיון 2001 כשייצגו את אסטוניה ואת להקת אורבן סימפוני, נציגת המדינה לאירוויזיון 2009, שדורגה במקום השישי.
באירוויזיון > חצי הגמר

5מינוסט ופולופ השתתפו בחזרות טכניות למופע ב-30 באפריל וב-3 במאי. לאחר מכן השתתפו בעוד שלוש חזרות גנרליות ב-8 וב-9 במאי.
המופע של אסטוניה נפתח בשירתו של סולן להקת 5מינוסט. הוא מבצע את השיר מתוך הקהל, כאוהדים עוטפים אותו ומנופפים בדגלים. כל חברי שתי הלהקות לבושים בחליפה שחורה. על הבמה עומדים בשלוש מארבעת קצוותיה שאר חברי 5 מינוסט, ובמרכזה יושבים ומנגנים הצמד פולופ. הבמה מוארת בצבעים צהובים בתבנית מלבנית. כשהפזמון מגיע משתנה צבע הבמה לחצי ירוק ולחצי סגול. נציג מ-5מינוסט ונציג מפולופ עומדים במרכז ומדמים ריב. לאורך הבית השני הם רוקדים. בסיום השיר הבמה מוארת בצבע לבן, והנוכחים עליה מעודדים את הקהל למחוא כפיים ולהריע.
בסוף המופע הוכרז כי אסטוניה סיימה את הערב בין עשר המדינות שהעפילו לשלב הגמר. מאוחר יותר התברר כי אסטוניה דורגה במקום השישי עם 79 נקודות.
באירוויזיון > גמר

זמן קצר לאחר שידור חצי הגמר הראשון נערכה מסיבת עיתונאים בהשתתפות נציגי המדינות שהעפילו לשלב הגמר. באותו הערב נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות, הוסיף איגוד השידור האירופי אפשרות שלישית, שהיא בחירת ההפקה. מדינה שתוגרל ל"בחירת ההפקה" תשתבץ בהתאם להחלטת הנהלת האירוע. אסטוניה שובצה להתחרות בהתאם להחלטת המפיקים. ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. אסטוניה שובצה כהופעה התשיעית, אחרי ספרד ולפני אירלנד.
לקראת המופע השתתפו 5מינוסט ופולופ בשלוש החזרות הגנרליות לגמר, ב-10 וב-11 במאי. בחזרה השנייה דירגו ומסרו צוותי השיפוט את הצבעותיהם. אסטוניה הגיעה למקום ה-20 עם 37 נקודות, 4 נקודות מהשופטים ו-33 נקודות מהקהל.
באירוויזיון > הצבעה

במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים האסטוני הורכב מאולבי פימלגל, רולף רוסלאו, סטן טפן, אליס אלכסנדרידי וקיירה וילגאטס. בחצי הגמר השני הגיעה אסטוניה למקום השישי עם 79 נקודות. הקהל של לטביה העניק לאסטוניה את "12 הנקודות" בשלב חצי הגמר ובגמר. חברי השיפוט האוסטרי והאיטלקי העניקו לה שתי נקודות בגמר – מספר הנקודות הגבוה ביותר שקיבלה מהשופטים. אסטוניה העניקה בגמר את 12 הנקודות שלה לשווייץ (שופטים) ולאוקראינה (קהל).
מגיש ההצבעה מטעם אסטוניה היה בריג'יט סאראפ, נציגת המדינה לאירוויזיון 2013.
באירוויזיון > הצבעה > נקודות שהוענקו לאסטוניה > חצי הגמר

| קהל> ציון | קהל> מדינות | קהל> סך הכל |
| --- | --- | --- |
| 12 נקודות |  לטביה | 12 נקודות |
| 10 נקודות |  ישראל | 10 נקודות |
| 8 נקודות |  | 0 נקודות |
| 7 נקודות |  אוסטריה,  הולנד,  העולם | 21 נקודות |
| 6 נקודות |  צ'כיה | 6 נקודות |
| 5 נקודות |  שווייץ | 5 נקודות |
| 4 נקודות |  בלגיה,  דנמרק,  נורווגיה | 12 נקודות |
| 3 נקודות |  איטליה,  אלבניה | 6 נקודות |
| 2 נקודות |  ארמניה,  יוון,  צרפת | 6 נקודות |
| נקודה אחת |  סן מרינו | נקודה אחת |
| סך הכל | 15 מדינות ושאר העולם1 | 79 נקודות |
1החל משנת 2023 גם המדינות שלא משתתפות יכולות להצביע, והצבעותיהן נספרות כקבוצה אחת ששמה הוא "שאר העולם" (באנגלית: Rest of the world; בראשי תיבות: ROTW).
באירוויזיון > הצבעה > נקודות שהוענקו על ידי אסטוניה > חצי הגמר

| קהל> ציון | קהל> מדינות |
| --- | --- |
12 נקודות:  לטביה
10 נקודות:  הולנד
8 נקודות:  ישראל
7 נקודות:  שווייץ
6 נקודות:  נורווגיה
5 נקודות:  דנמרק
4 נקודות:  ארמניה
3 נקודות:  אוסטריה
2 נקודות:  צ'כיה
נקודה אחת:  גאורגיה
סך הכל: 10 מדינות
באירוויזיון > הצבעה > נקודות שהוענקו על ידי אסטוניה > חצי הגמר > תוצאות הצבעה מפורטות

החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם.
| 0 | 1 | 2 | 3 |
| --- | --- | --- | --- |

| סדר | מדינה | קהל | קהל |
| סדר | מדינה | מיקום | נקודות |
| 01 |  מלטה | 14 |  |
| 02 |  אלבניה | 15 |  |
| 03 |  יוון | 12 |  |
| 04 |  שווייץ | 4 | 7 |
| 05 |  צ'כיה | 9 | 2 |
| 06 |  אוסטריה | 8 | 3 |
| 07 |  דנמרק | 6 | 5 |
| 08 |  ארמניה | 7 | 4 |
| 09 |  לטביה | 1 | 12 |
| 10 |  סן מרינו | 13 |  |
| 11 |  גאורגיה | 10 | 1 |
| 12 |  בלגיה | 11 |  |
| 13 |  אסטוניה |  |  |
| 14 |  ישראל | 3 | 8 |
| 15 |  נורווגיה | 5 | 6 |
| 16 |  הולנד | 2 | 10 |
באירוויזיון > הצבעה > נקודות שהוענקו על ידי אסטוניה > גמר > תוצאות הצבעה מפורטות

צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |

| סדר | מדינה | שופטים | שופטים | שופטים | שופטים | שופטים | שופטים | שופטים | קהל | קהל |
| סדר | מדינה | שופט 1 | שופט 2 | שופט 3 | שופט 4 | שופט 5 | דירוג | נקודות | דירוג | נקודות |
| 01 |  שוודיה | 5 | 3 | 9 | 17 | 2 | 5 | 6 | 10 | 1 |
| 02 |  אוקראינה | 2 | 2 | 3 | 4 | 13 | 2 | 10 | 1 | 12 |
| 03 |  גרמניה | 15 | 9 | 6 | 5 | 12 | 7 | 4 | 16 |  |
| 04 |  לוקסמבורג | 14 | 21 | 16 | 18 | 20 | 23 |  | 20 |  |
| 05 |  הולנד  | 25 | 22 | 24 | 25 | 16 | 25 |  | N/A |  |
| 06 |  ישראל | 13 | 5 | 2 | 6 | 19 | 6 | 5 | 5 | 6 |
| 07 |  ליטא | 6 | 8 | 12 | 22 | 6 | 9 | 2 | 7 | 4 |
| 08 |  ספרד | 22 | 14 | 20 | 14 | 7 | 17 |  | 14 |  |
| 09 |  אסטוניה |  |  |  |  |  |  |  |  |  |
| 10 |  אירלנד | 21 | 25 | 5 | 16 | 21 | 16 |  | 9 | 2 |
| 11 |  לטביה | 20 | 11 | 18 | 3 | 10 | 10 | 1 | 8 | 3 |
| 12 |  יוון | 9 | 24 | 23 | 12 | 11 | 18 |  | 19 |  |
| 13 |  הממלכה המאוחדת | 24 | 4 | 11 | 10 | 22 | 11 |  | 18 |  |
| 14 |  נורווגיה | 7 | 15 | 21 | 15 | 8 | 13 |  | 11 |  |
| 15 |  איטליה | 4 | 10 | 8 | 20 | 9 | 8 | 3 | 15 |  |
| 16 |  סרביה | 16 | 7 | 7 | 19 | 24 | 14 |  | 23 |  |
| 17 |  פינלנד | 23 | 12 | 13 | 7 | 17 | 15 |  | 3 | 8 |
| 18 |  פורטוגל | 17 | 20 | 17 | 8 | 25 | 21 |  | 22 |  |
| 19 |  ארמניה | 11 | 23 | 14 | 23 | 4 | 12 |  | 12 |  |
| 20 |  קפריסין | 18 | 19 | 10 | 24 | 18 | 22 |  | 17 |  |
| 21 |  שווייץ | 1 | 1 | 1 | 2 | 3 | 1 | 12 | 4 | 7 |
| 22 |  סלובניה | 19 | 18 | 19 | 13 | 23 | 24 |  | 24 |  |
| 23 |  קרואטיה | 10 | 6 | 4 | 9 | 1 | 3 | 8 | 2 | 10 |
| 24 |  גאורגיה | 12 | 17 | 22 | 11 | 15 | 20 |  | 21 |  |
| 25 |  צרפת | 3 | 13 | 15 | 1 | 5 | 4 | 7 | 6 | 5 |
| 26 |  אוסטריה | 8 | 16 | 25 | 21 | 14 | 19 |  | 13 |  |
ביאורים

↑  הולנד הושעתה מהתחרות כמה שעות לפני הגמר.
בלוגורסק

בלוגורסק (ברוסית: Белого́рск) היא עיר במחוז אמור שברוסיה, הממוקמת על נהר טום, מיובליו של הזיה. לפי מפקד האוכלוסין משנת 2010, התגוררו בעיר כ-68,249 תושבים.
העיירה נחשבה בעבר למוקד של בעיות חברתיות ובהן עוני ושחיתות. שם העיר השתנה לאורך ההיסטוריה והעיר נודעה גם כ"אלכסנדרובסקויה" (עד 1926), "אלכסנדרובסק" (1926–1931), "קרסנופרטיזנסק" (1931–1935), וכ"קויבישבקה ווסטוצ'ניה" (1935–1957).
כיום בלוגורסק הוא מרכז לייצור מזון ומוצרי בנייה. בנוסף על כך, פועלים בסביבת העיירה בסיסים צבאיים רבים.
התפתחות האוכלוסייה לאורך השנים:
1939: 34,000 תושבים
1969: 53,000 תושבים
1989: 73,435 תושבים
2002: 67,422 תושבים
2010: 68,249 תושבים
היסטוריה

אלכסנדרובסקויה (Алекса́ндровское) נוסדה בשנת 1860 על ידי מתיישבים מהחלק האירופי של רוסיה. בשנת 1893 נוסד באזור גם הכפר של בוצ'קריובקה (Бочкарёвка). שני היישובים גדלו עם הקמת תחנה על מסילת הרכבת הטרנס-סיבירית ב-1913. בשנת 1923 התאחדו אלכסנדרובסקויה ובוצ'קרבקה והפכו לאלכסנדרובסק (Алекса́ндровск). למקום ניתן מעמד רשמי של עיירה בשנת 1926. בשנת 1935 שונה שמו של הכפר, להנצחת המדינאי הסובייטי ולריאן קויבישב. בשנת 1957 ניתן לעיירה את שמה הנוכחי.
הערות שוליים

↑  Распоряжение Правительства РФ от 29.07.2014 N 1398-р «Об утверждении перечня моногородов»
1 2 3 4 5 6 7 8  Pospelov, p. 25
↑  Энциклопедия Города России. Moscow: Большая Российская Энциклопедия. 2003. p. 43. ISBN 5-7107-7399-9.
| --- | --- |
בקרת זהויות :  MusicBrainz: 63e59bf4-1aa4-4929-9771-7fcc95f1f760
שמעון הצדיק

ערך זה עוסק בחכם כהן גדול מתקופת בית שני. אם התכוונתם למשמעות אחרת, ראו .
| --- | --- |
 מקום קבורה:  קבר שמעון הצדיק 
 פטירה:  ג'תרפ"ז, 74 לפנה"ס
 מקום פעילות:  ירושלים
 השתייכות:  בית צדוק
 תחומי עיסוק:  כהן גדול
 רבותיו:  עזרא ובית דינו: חגי זכריה, מלאכי, דניאל חנניה מישאל, עזריה, נחמיה בן חכליה, מרדכי, וזרובבל.
 תלמידיו:  אנטיגנוס איש סוכו, יש אומרים גם יוסי בן יועזר ויוסי בן יוחנן
 
 תפקידים נוספים:  כהן גדול 
 
קבר שמעון הצדיק כיום
מערת שמעון הצדיק בירושלים, 2007. (לפני השיפוצים הנרחבים במקום)
שמעון הצדיק הוא כינוי שנקשר, לפי המחקר, לשתי דמויות, סב ונכדו, שהיו כהנים גדולים מבית חוניו בתקופת בית שני בירושלים, במאה השלישית לפני הספירה, הם שמעון הראשון בן חוניו הראשון, ושמעון השני בן חוניו השני.
דמותו של "שמעון הצדיק" מופיעה במקורות חז"ל ובמקורות החיצוניים הקלאסיים: כתבי יוסף בן מתתיהו והספרים החיצוניים.
במקורות הללו מזוהה שמעון הצדיק כשמעון בן חוניו בן יַדּוּעַ, ונאמר עליו שהיה כהן גדול ומנהיג בתקופת בית שני, משיירי כנסת הגדולה. ראשון לחכמים שנזכרו בשמם במשנה, ורבו של אנטיגנוס איש סוכו, בפתחה של תקופת הזוגות. חי בסוף תקופת שלטון הפרסים ותחילת שלטון היוונים בארץ ישראל. הוא מתואר בתלמוד כמי שקיבל את פניו של אלכסנדר מוקדון בבואו לארץ ישראל.
זהותו > על-פי המסורת

שמעון הצדיק מיוחס למשפחתו של יהושע (ישוע) בן יהוצדק, הכהן הגדול בימי שיבת ציון, ממשפחת בית צדוק. שמעון הצדיק היה דור שמיני ליהושע בן יהוצדק. הייחוס עד סבו, יַדּוּעַ, מוזכר במקרא:
וְיֵשׁוּעַ הוֹלִיד אֶת יוֹיָקִים, וְיוֹיָקִים הוֹלִיד אֶת אֶלְיָשִׁיב, וְאֶלְיָשִׁיב אֶת יוֹיָדָע. וְיוֹיָדָע הוֹלִיד אֶת יוֹנָתָן, וְיוֹנָתָן הוֹלִיד אֶת יַדּוּעַ.
ידוע הוליד את חוניו, שהיה אביו של שמעון הצדיק.
דעה אחרת מביא הראב"ד ב"ספר הקבלה", ולפיה שמעון הצדיק היה בנו של יהושע בן יהוצדק, ושמו המקורי הוא עידו.
הפסוק בספר נחמיה מונה שישה דורות מישוע בן יהוצדק: ישוע, יויקים, אלישיב, יוידע, יונתן וידוע. המפרשים מסבירים שכל השישה היו כהנים גדולים.
אך לפי מסורת זו יש להקשות: כיצד ייתכן ששמעון הצדיק היה בדור שאחרי עזרא (כפי שכתב הרמב"ם בהקדמתו למשנה תורה), כאשר יהושע בן יהוצדק, הכהן הגדול בימי שיבת ציון, קדם לו שמונה דורות (כדברי ספר יוחסין)?
המלבי"ם, בפירושו לספר נחמיה (יב, י), מתייחס לנקודה זו ומציע לה פתרון: נניח שיהושע בן יהוצדק היה זקן מופלג - בגיל 105 ויותר - בזמן שעלה לארץ, ונניח גם שבמשפחתו התחתנו בגיל מוקדם וילדו ילדים בגיל 15 (דבר שהיה מקובל בימים ההם) - אם כן ייתכן ששמעון הצדיק היה, בצעירותו, תלמיד של עזרא.
הסבר זה, או כיוצא בו, נצרך להבנת הפסוקים בספר נחמיה. המעיין בפסוקים ימצא, שאלישיב (בן יויקים בן ישוע בן יוצדק) היה הכהן הגדול בזמן בניית חומת ירושלים; ואפילו יַדּוּעַ - סבו של שמעון הצדיק - מוזכר כמי שהיה כהן גדול בימי נחמיה. מוכח, אפוא, שבפרק זמן קצר זה, בימיו של נחמיה, כיהנו שישה דורות של כהנים גדולים מבית ישוע בן יהוצדק, כולל הוא עצמו! על כן - לפי הסברו של המלבי"ם - נראה שישוע נפטר מזקנה זמן מועט אחר עלייתו, ובניו לא האריכו ימים, או שנפסלו מכהונה בגלל טומאה ונכנסו בניהם לשמש תחתיהם. ואכן בספר עזרא, נזכר ישוע רק עד עליית עזרא, שעלה לא"י אחר ישוע.
לעומתם, שמעון הצדיק כנראה האריך ימים ושימש ככהן גדול במשך 40 שנה, וכדור המעבר בין תקופת הנביאים לתקופת הזוגות.
זהותו > זיהויו בקרב ההיסטוריונים

כאמור, במחקר הזיהוי הזה אינו מוסכם. נכדו של שמעון בן חוניו בן ידוע נקרא גם הוא בשם "שמעון בן חוניו", עובדה שיוצרת בלבול מסוים בזיהוי האישיות במקורות.
לפי יוסף בן מתתיהו, שמעון הצדיק הוא שמעון בן חוניו בן ידוע, כלומר, שמעון הראשון. על כהן זה לא ידוע דבר מלבד שמו, ולכן למרות דברי יוסף בן מתתיהו, בין החוקרים המאוחרים יש שערערו על קביעה זו וקובעים ששמעון הצדיק הוא שמעון השני, כהן גדול שהיה האישיות המרכזית ביהודה בזמנו של אנטיוכוס השלישי. לפי יוסף בן מתתיהו, וזו הדעה הרווחת בקרב ההיסטוריונים, חי שמעון אחרי מותו של אלכסנדר מוקדון, בתקופת שלטון בית תלמי, וכוונת התלמוד בסיפור קבלת הפנים לאלכסנדר מוקדון היא לסבו ידוע.
על פי ספר בן סירא הרבה שמעון השני לפעול לשיקומה של ירושלים וכן שופרה אספקת המים לעיר וביצוריה חוזקו. הערכת ההיסטוריונים היא שהכתוב בבן סירא מתייחס לפעולות שנעשו בירושלים לאחר כיבוש אנטיוכוס השלישי את ארץ ישראל מידי בית תלמי. בספר בן סירא פרק נ' הוא מאריך בשבחיו של שמעון בן יוחנן השני, ”גְּדוֹל אֶחָיו וְתִפְאֶרֶת עַמּוֹ, שִׁמְעוֹן בֶּן יוֹחָנָן הַכֹּהֵן. אֲשֶׁר בְּדוֹרוֹ נִפְקַד הַבָּיִת, וּבְיָמָיו חֻזַּק הֵיכָל. אֲשֶׁר בְּדוֹרוֹ נִכְרָה מִקְוֶה, וְשִׂיחַ כַּיָּם בַּהֲמוֹנוֹ. אֲשֶׁר בְּיָמָיו נִבְנָה קִיר / פִּנּוֹת, מָעוֹן, כְּהֵיכַל מֶלֶךְ. הַדּוֹאֵג לְעַמּוֹ מֵחֶתֶף, וּמְחַזֵּק עִירוֹ מִצָּר. מַה נֶהְדַּר בְּהַשְׁגִּיחוֹ מֵאֹהֶל, וּבְצֵאתוֹ מִבֵּית הַפָּרֹכֶת.” ומאריך בשבחיו פרק שלם. דברי הערצה אלה של בן סירא לשמעון השני הביאו את החוקרים לחשוב ששמעון השני הוא שמעון הצדיק הנזכר במקורות התלמודיים.
לדבריו של נחמן קרוכמל, שמעון השני, בנו של חוניו השני בן שמעון הראשון, הוא שנזכר במקורות כ"שמעון הצדיק". בדעתו של יוסף בן מתתיהו תמכו צבי גרץ, הרב יצחק אייזיק הלוי ועוד, ובשיטתו של קרוכמל אחז פרופ' יוסף קלוזנר, הפרופסורים מיכאל אבי יונה, שמואל ספראי אוריאל רפופורט ועוד. ההיסטוריון ד"ר חיים חפץ מצדד בקביעה ששמעון הצדיק הוא שמעון הראשון. הוא דן בסתירה שבין דברי יוספוס הטוען שהכהן שנפגש עם אלכסנדר מוקדון הוא ידוע, בעוד שבברייתא מבואר שנפגש עם שמעון, נכדו של ידוע. מכוחה של סתירה זו ומכוחן של הוכחות נוספות טוען חפץ כי "ידוע ושמעון הם שני שמות של אישיות היסטורית אחת, הוא שמעון הצדיק. לשון אחרת, שמעון הצדיק שהיה לפי המסורת ההיסטורית היהודית משיירי כנסת הגדולה הוא ידוע בן יונתן המוזכר בספר עזרא ונחמיה".
מאחרוני אנשי כנסת הגדולה

לפי חז"ל, שמעון הצדיק היה משיירי כנסת הגדולה. ראשון לחכמים שנזכרו בשמם במשנה, ורבו של אנטיגנוס איש סוכו, בפתחה של תקופת הזוגות.
הרמב"ם, בהקדמתו לספרו "משנה תורה", כתב ששמעון הצדיק היה תלמידו של עזרא הסופר, והיה כהן גדול אחריו.
מאחרוני אנשי כנסת הגדולה > רבותיו ותלמידיו

לפי הרמב"ם, בהקדמתו לספרו "היד החזקה", היה שמעון הצדיק תלמידו של עזרא הסופר. הרמב"ם מונה אותו כחוליה בשלשלת מסירת התורה. ניתן להניח ששמעון הצדיק למד גם משאר החכמים מן הדור שקדם לו, אנשי כנסת הגדולה.
תלמידו המפורסם של שמעון הצדיק היה אנטיגנוס איש סוכו, שמתלמידיו - יוסי בן יועזר ויוסי בן יוחנן - התחילה תקופת הזוגות. יש שכתבו שאנטיגנוס היה תלמיד חבר של שמעון הצדיק.
מלשון המשנה, "אנטיגנוס איש סוכו קיבל משמעון הצדיק... יוסי בן יועזר איש צרדה ויוסי בן יוחנן איש ירושלים קיבלו מהם" - משמע שיוסי ויוסי היו גם תלמידיו של שמעון הצדיק. יש מי שפירשו ש"קיבלו מהם" פירושו מאנטיגנוס ובית דינו. ויש מפרשים שמעדיפים את הגרסה "קיבלו ממנו", כלומר רק מאנטיגנוס איש סוכו, ולא משמעון הצדיק.
תורתו ודמותו

יוסף בן מתתיהו מסביר כי שמעון נקרא "הצדיק", "משום יראת־שמים שבו ואהבתו לבני עמו".
בתלמוד ובמדרשים ישנן כמה אגדות שמספרות על גדולתו ועל סימני החיבה שנראו לעם ישראל בזכותו.
תורתו ודמותו > המאמר במסכת אבות

המאמר של שמעון הצדיק במשנה, מסכת אבות, פרק א', משנה ב':
תורתו ודמותו > נזיר צדק

בחז"ל יש התייחסות מורכבת לנדר הנזיר. יש שרואים בו קדוש, ויש שרואים בו סגפן שלא לצורך. טענה נוספת היא שמתוך הקושי לשמור על המצוות המיוחדות שכלולות בנזירוּת, עלול הנזיר להתחרט על נזרו, ונמצא שקורבנו, שמביא בסוף תקופת נזירותו, אינו רצוי. במסגרת הדיון על כך, מביא התלמוד ברייתא שמבטאת את יחסו של שמעון הצדיק ביחס לנזיר מסוים, שכוונתו ודאי חיובית:
אמר שמעון הצדיק: מימי לא אכלתי אשם נזיר טמא אלא אחד: פעם אחת בא אדם אחד נזיר מן הדרום, וראיתיו שהוא יפה עיניים וטוב רואי, וקווצותיו סדורות לו תלתלים.
אמרתי לו: בני, מה ראית להשחית את שערך זה הנָּאֶה (שבסיום הנזירות, או כשנטמא, מגלח כל שערו)?
אמר לי: רועה הייתי לאבא בעירי, הלכתי למלאות מים מן המעיין, ונסתכלתי בבבואה שלי, ופחז עלי יצרי וביקש לטורדני מן העולם; אמרתי לו: רשע, למה אתה מתגאה בעולם שאינו שלך, במי שהוא עתיד להיות רימה ותולעה? העבודה, שאגלחך לשמים!
מיד עמדתי ונשקתיו על ראשו, אמרתי לו: בני, כמוך ירבו נוזרי נזירות בישראל! עליך הכתוב אומר (במדבר ו, ב): אִישׁ... כִּי יַפְלִא לִנְדֹּר נֶדֶר נָזִיר לְהַזִּיר לַה'."
תורתו ודמותו > ירידת הדורות

ירידת הדורות, היא תופעה שחז"ל מצביעים עליה, שככל שהדורות עוברים, כך גם גדולתם של חכמי הדור יורדת. חז"ל העידו על השינויים שחלו בבית המקדש לאחר פטירתו של שמעון הצדיק, אשר מלמדים למפרע על גדולתו:
היה גורל (של שם ה', בהגרלה על שני השעירים ביום הכיפורים) עולֶה בימין. מכאן ואילך - פעמים עולה בימין, פעמים עולה בשמאל.
והיה לשון של זהורית מלבין (סרט אדום שנקשר על פתח האולם ביום הכיפורים, וכשהיה מלבין היה זה סימן למחילת העוונות). מכאן ואילך - פעמים מלבין, פעמים אינו מלבין.
והיה נר מערבי (של המנורה, לאחר שכבו שאר הנרות) דולק. מכאן ואילך - פעמים דולק, פעמים כבה.
והיה אש של מערכה מתגבר, ולא היו כהנים צריכין להביא עצים למערכה חוץ משני גזירי עצים, כדי לקיים מצוות עצים. מכאן ואילך - פעמים מתגבר, פעמים אין מתגבר, ולא היו כהנים נמנעין מלהביא עצים למערכה כל היום כולו.
ונשתלחה ברכה בעומר ובשתי הלחם ובלחם הפנים, וכל כהן שמגיעו כזית - יש אוכלו ושׂבע, ויש אוכלו ומותיר. מכאן ואילך - נשתלחה מארה בעומר ובשתי הלחם ובלחם הפנים, וכל כהן מגיעו כפוֹל."
ובירושלמי נוסף:
"כל ימים שהיה שמעון הצדיק קיים לא היה (השעיר המשתלח לעזאזל) מגיע למחצית ההר עד שנעשה איברין איברין. משמת שמעון הצדיק - היה בורח למדבר והסרקין אוכלין אותו."
התוספתא מציינת עוד שלאחר מותו נמנעו אחיו הכהנים לברך את ברכת הכהנים בבית המקדש בשם המפורש, כיוון שראו את עצמם בלתי ראויים לכך.
מפעולותיו

שמעון הצדיק שימש ככהן גדול במשך ארבעים שנה, ועשה שתי פרות אדומות.
בחז"ל אנו מוצאים מספר אגדות שמספרות על דמותו של שמעון הצדיק ועל פעולותיו. אלא שלגבי חלק מן האגדות, בעיקר אלו שנושאות הֶקשרים מדיניים, יש עמימות מסוימת, מפני שקיימות לגביהן כמה גרסאות, ובמקורות חיצוניים הן מסופרות על אישיות אחרת.
בן סירא, שלפי חלק מהדעות היה בן דורו של שמעון הצדיק, שיבח אותו במילים חמות ותיאר אותו במילים "גדול אחיו ותפארת עמו" כן תיאר את יוקרו והדרו של שמעון הצדיק בצאתו מן הקודש, בסיום עבודת יום הכיפורים. בן סירא הוסיף וסיפר על חיזוק חומות ירושלים בידי שמעון הצדיק, ועל הצלתו את העיר מידי אויבים.